**OSNOVNA ŠKOLA IVANE BRLIĆ-MAŽURANIĆ ORAHOVICA**

***OBAVIJEST ZA RODITELJE***

**Poštovani roditelji!**

**Virovitičko-podravska županija u partnerstvu sa školama nastavit će s provedbom projekta kojim se učenicima osiguravaju besplatni obroci u školskoj kuhinji. Kako bi projekt provodio i u drugom polugodištu školske godine 2019./2020. nužno je napraviti prijavu.**

**Kriterij za prijavu:**

* **da je dijete polaznik obveznog osnovnoškolskog obrazovanja u javnoj osnovnoj školi osnivač koje je javno tijelo**
* **da mjesečni prihod kućanstva u kojem živi dijete ne iznosi više od 2.000,00 kuna po članu zajedničkog kućanstva u razdoblju od 1.1.2019. do 31.12.2019.**
* **da je dijete iz obitelji koja je korisnik prava na doplatak za djecu**

**Dokumentacija kojom se dokazuje ispunjavanje uvjeta:**

1. **Potvrda o pohađanju osnovne škole, potpisana i ovjerena od strane odgovorne osobe (ravnatelj škole), koja uključuje sve osnovne osobne podatke o djetetu (Obrazac 1 – potvrda se preuzima u tajništvu škole)**
2. **Potvrda nadležne Porezne uprave o visini dohotka i primitaka za razdoblje 1.1.2019. do 31.12.2019.**
3. **Izjava koju potpisuje roditelj/skrbnik (Obrazac 2 – tajništvo škole)**

**Način dostave dokumentacije u školu:**

**Najkasnije do 2. ožujka 2020. dostavite, ukoliko ispunjavate uvjete za prijavu, u tajništvo škole popunjen i potpisan obrazac punomoći za Poreznu upravu (nije potreban odlazak u Poreznu upravu) i obrazac 2 Izjavu roditelja. Roditelji koji imaju više djece, potrebno je popuniti dokumentaciju za svako dijete.**

**Kako bismo na vrijeme mogli prijaviti točan broj učenika koji ostvaruju pravo na besplatne obroke, molimo sve roditelje koji žele koristiti ovo pravo i ispunjavaju tražene uvjete da u školu dostave gore navedenu dokumentaciju.**